ગુજરાતમાં કેટલો વરસાદ પડે તો સારું ચોમાસું કહેવાય?\nગુજરાતના કેટલાક ભાગોમાં ખાસ કરીને દક્ષિણ ગુજરાતના કેટલાક ભાગોમાં વરસાદની શરૂઆત થઈ છે. 

જોકે, હવામાન વિભાગના જણાવ્યા પ્રમાણે ગુજરાતમાં જૂનના છેલ્લા અઠવાડિયામાં ચોમાસાની વિધિવત શરૂઆત થશે. 

હવામાન વિભાગના જણાવ્યા મુજબ, ગુજરાતમાં આ વખતે  97થી  104 ટકા વરસાદ થવાના અણસાર છે. 

ગુજરાતમાં ચોમાસું શરૂ થાય તે પહેલાં આપણે સમજી લઈએ કે સારું કે નબળું ચોમાસું કોને કહેવાય? સારા ચોમાસા માટે ખરેખર કેટલો વરસાદ પડવો જોઈએ?

ઇન્ડિયન ઇન્સ્ટિટ્યૂટ ઑફ ટ્રોપિકલ મિટિયૉરોલૉજીની ધ ક્લાઇમેટ ફોરકાસ્ટ સિસ્ટમના ડેટા અનુસાર ગુજરાતમાં 15 જૂન આસપાસ ચોમાસું બેસવાની આગાહી કરવામાં આવી હતી. 

સારું ચોમાસું કોને કહેવાય? 

ગુજરાતમાં સામાન્ય રીતે વિધિવત ચોમાસાની શરૂઆત જૂનમાં થતી હોય છે. 

બીબીસી ન્યૂઝ ગુજરાતી સાથે વાત કરતાં હવામાન નિષ્ણાંત અંકિત પટેલ કહે છે કે વરસાદની ટકાવારી માપવાના અલગઅલગ માપદંડ હોય છે. ટકાવારી પ્રમાણે વરસાદની વહેંચણી કરવામાં આવે છે. 

તેમણે કહ્યું, "જો 97થી 104 ટકા વરસાદ પડે તો તે સામાન્ય વરસાદ કહેવાય છે. 104થી 110 ટકાની આસપાસના વરસાદને સામાન્ય કરતાં થોડો વધુ વરસાદ કહેવાય છે."

"પરંતુ જો ચોમાસાની ઋતુમાં 110 ટકાથી વધારે વરસાદ પડે તો અતિવૃષ્ટિ થાય છે. જેનાં ગંભીર પરિણામો આવી શકે છે."

તમે આ વાંચ્યું કે નહીં?

અંકિત પટેલ કહે છે, "જ્યારે દુષ્કાળની સ્થિતિનું નિર્માણ થાય છે ત્યારે 90 ટકાથી ઓછો વરસાદ પડ્યો હોય છે."

"90 થી 96 ટકા વચ્ચેના વરસાદને અતિસામાન્ય વરસાદની શ્રેણીમાં મૂકવામાં આવ્યો છે."

ગુજરાત માટે 100 ટકા વરસાદ એટલે શું?

આપણે ટકાવારીની વાત તો કરી પરંતુ તેના માટે કેટલા પ્રમાણમાં વરસાદ પડે તે સમજવું જરૂરી છે. 

ગુજરાતમાં ખરેખર કેટલા મિલિમીટર વરસાદ પડવો જોઈએ તો તેને સારો વરસાદ કહી શકાય.

અંકિત પટેલના જણાવ્યા પ્રમાણે કેટલો વરસાદ પડવો જોઈએ તેના માટે માપદંડ નક્કી કરવામાં આવ્યો છે.

તેમણે કહ્યું, "છેલ્લાં 30 વર્ષમાં કેટલો વરસાદ પડ્યો છે તેની સરેરાશના આધારે આગળનાં 10 વર્ષ માટે વરસાદનો માપદંડ નક્કી કરાય છે."

"ગુજરાતમાં સરેરાશ 810 મિલિમીટર (31 ઇંચ જેટલો) વરસાદ પડે તો તેને 100 ટકા વરસાદ થયો કહેવાય."

તેમણે જણાવ્યું કે ગુજરાતમાં મોટાભાગે જુલાઈ મહિનામાં સૌથી વધારે વરસાદ પડે છે. 

અંકિત પટેલના જણાવ્યા પ્રમાણે આ વર્ષે 28 જૂનથી 30 જૂનની વચ્ચે વરસાદ પડે તેવી સંભાવના છે. 

વરસાદ લંબાવવાનું કારણ

સારું ચોમાસું એટલે સસ્તા વ્યાજદર અને રોજગારીની...\n\ntl;dr:
હવામાન વિભાગે આગાહી કરી છે કે આ વખતે ગુજરાતમાં ચોમાસું સારું રહેશે. આગાહી મુજબ આ વર્ષે ગુજરાતમાં સામાન્ય એટલે કે સારો વરસાદ થશે.